lv de lv id lt lv fr lv ru az lv en en id lv fr nl ca en lv en nb lv en en fr id nl lv ca lv lv lv lv lv es hbs_lat lv lv lv sl lv lv es tr uk es en lv lv lv lv lv lv lv lv lv lv lv lv lv lv lv lv lv lv lv lv en lv lt lv lv lv lv lv lv lv lv de sk hbs_lat lv lv sk hbs_lat uk en en lv id es es en lv
Sestdien būs vairāk mākoņu un vietām līs
2022. gada 3. septembris 06:55
Sestdienas rītā vēl daudzviet Latvijā saglabāsies skaidras debess, dienā sauli palaikam aizsegs mākoņi, prognozē sinoptiķi. Vietām gaidāms īslaicīgs lietus, dažviet piekrastē līs stipri. Sestdienas saullēktā gaisa temperatūra dažviet Ziemeļvidzemē un Vidzemes augstienē pazeminājusies līdz 0..-1 grādam, liecina dati no meteoroloģisko novērojumu stacijām.
Otrdien gaisa temperatūra pakāpsies līdz +18 grādiem
Nedēļas otrajā pusē laiks kļūs nokrišņiem bagātāks
Pirmdien gaiss iesils līdz +17 grādiem; nokrišņi nav gaidāmi
Naktī uz pirmdienu Latvijā daudzviet veidosies migla
Jaunākā prognoze – Latvijā nokrišņu daudzums oktobrī varētu būt nedaudz virs normas
Svētdien vietām īslaicīgi līs; gaiss iesils līdz +15 grādiem
Saskaņā ar "Latvijas valsts ceļu" informāciju Strenču pusē gaisa temperatūra noslīdēja līdz -0,6 grādiem, savukārt Cēsu novada Melturos - līdz -1 grādam. Arī šur tur Latgalē un Kurzemē termometra stabiņš pietuvojās nulles atzīmei, valsts lielākajā daļā gaisa temperatūra noslīdēja zem +5 grādiem.
Latvijas Vides, ģeoloģijas un meteoroloģijas centra (LVĢMC) novērojumu tīklā minimālā gaisa temperatūra bija no -0,2 grādiem Zosēnos līdz +7,5 grādiem Rīgas centrā un +8,5 grādiem Daugavgrīvā.
Madonā, gaisam atdziestot līdz +0,6 grādiem, kā arī Mērsragā un Kolkā, kur gaisa temperatūra pazeminājās attiecīgi līdz +2,5 un +3,6 grādiem, tika pārspēts 3.septembra aukstuma rekords.
Vietām - galvenokārt valsts dienvidaustrumu daļā - nakts izskaņā sabiezēja migla. Dažviet piekrastē lija. Teritorijas lielākajā daļā saullēktā bija skaidrs laiks, dominēja bezvējš.
Maksimālā gaisa temperatūra dienā būs +13..+17 grādi.
Šodien saule un mākoņi, vietām lietusgāzes. Pārsvarā lēns rietumu puses vējš, maksimālā gaisa temperatūra tikai +13...+17°. pic.twitter.com/Ck7uivS3je
— Meteo.lv (@LVGMC_Meteo) September 3, 2022
Dažviet Vidzemē šorīt jau -1 grāds, vietām Kurzemē un Latgalē tuvu nullei - https://t.co/1C4fIkPqzI
— Jānis Trallis (@meteozinas) September 3, 2022
Rīgā gaidāms mainīgs mākoņu daudzums un īslaicīgs lietus, pūtīs lēns vējš un gaiss iesils līdz +15 grādiem.
Laikapstākļus nosaka augsta spiediena apgabals. Atmosfēras spiediens 1024-1025 hektopaskāli jūras līmenī.
Valsts dienvidaustrumu daļā spēkā Latvijas Vides, ģeoloģijas un meteoroloģijas centra izsludinātais dzeltenā līmeņa brīdinājums par augstu ugunsbīstamību mežos.
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa